
PARTEA NEOFICIALĂ 


— Rugăm pe toţi restanţierii noşiri, 
ca până la 31 Decembrie să binevoiască a 
ne achita taxa de abonament, deoarece 
dela 1 Ianuarie vom suprimă revista pen- 
tru toţi cei ce nu vor fi în curent cu a- 
bonamentul pe 1925. 


De ale sinodului. 


Un sinod în viaţa unei biserici înseamnă tot- 
deauna foarte mult. El aduce pentru întreg organismul 
acelei biserici un nou spirit de renaştere, de în- 
vioare. Se recere numai, ca el să fie într'adevăr 
bine pregătit. Un sinod neprăgătit prin frământarea 
adâncă a spiritelor şi e problemelor, nu poate aduce 
roade bune şi stabile. De aceea ne bucurăm văzând că 
sinodului ce cu ajutorul lui Dumnezeu se va întruni 
încurând, îi premerge o febrilă şi intensivă activitate 
a spiritelor, nunumai în comisii, dar şi în clerul din- 
afară. 

latradevăr, considerând frumossele şi variatele 
propuneri, ce sosesc din partea clerului rural, ni-se 
umple inima de cele mai bune şi promițătoare spe: 
ranţe asupra rezultatelor şi-a progreselor de tot felul, 
ce o să realizeze viitorul sinod diecezan. 

Preocupările clerului se extind, se poate zice, 
cu desăvărşire la toate problemele mari, cari aştea- 
ptă soluţionare între nouile împrejurări schimbate. 
Viaja spirituală a clerului, intensificarea pastoraţiei 
prin mijloace pastorale moderne, creşterea clerului 
tiner, problema școlară, asigurarea unei sorţi demne 
pentru văduvele şi orfanii de preoţi lăsaţi atâta vreme 
în negrije şi nepăsare, sunt tot atâtea chestiuni, ce 
vor găsi potrivita şi definitiva lor soluţionare în acest 
sinod. 

Viaţa spirituală a clerului irebue să păşească 
pe primul plan. Cu un cler lipsit de simţul religios, 
nepracticant al datoriilor sale spirituale, din care a 
secat şi ultimul picur de oleu al sfinţeniei, nu poţi 
să duci lumea nici doi paşi înainte. Preoiul e fla- 





căra şi lumina, dela cari se aprind sufletele miilor de 
credincioşi. Cu un cler zelos şi bine instruat poţi 
reforma faţa pământului. De aceea sinodul nu va 
cruță nici o osteneală, nici o frământare, nici o chib- 
zuială, pentru a putea găsi mijloacele cele mai po- 
trivite pentru menţinerea clerului în viaţa cea adevă- 
rată a sufletului, a pietăţii şi a zelului. 


Exerciţii spirituale la centrul diecezii în grupuri 
de câte 50—60 de preoţi se impun neapărat şi nea- 
mânat. Celebrarea mai deasă a sfintei liturgii din zel 
propriu, fără de câştig; devoţiunea sinceră şi înflăcă- 
rată către preasfântul Sacrament al altarului, împlini- 
rea cu fervoare a datorinţelor strict pastorale (pre- 
dica, catiheza, săvârşirea deamnă a diferitelor servi- 
cii, pastorația individuală) vor fi tot atâtea mijloace 
potrivite pentru menţinerea clerului în spirilul adevă- 
ratei preoţii. 

Afară de aceea clerul trebue mereu ocupat, 
Fără ocupaţie convenientă statutui său de om spiri- 
tual, preotul se rustifică şi devine profan. De aceea 
rezolvirea în scris a cazurilor de morală şi pasto- 
rală, aşa cum se practică în Apus, de 3 ori 4 ori 
la an, va fi un mijloc potrivit de-a da clerului ocu- 
paţia de lipsă. Introducerea după sistem apusean a 
examenelor speciale de studii teologice în decursul 
celor cinci ani dela absolvire, încă va contribui muli 
la formarea lui. 


Preocuparea principală a clerului în faţa viitoru- 
lui sinod va fi, cum se vede, aranjarea în mod echi- 
tabil a situaţiei cu adevărat deplorabile a văduvelor 
şi orfanilor de preoți, şi-a preoţilor deficienţi. Se şi 
cade. Ne miră foarte mult, cum de s'a deşteptat 
aşa târziu în preoțimea noastră senlimeniul de 
curat altruism, altruism  cointeresat  de-alifel, 
de-a crea văduvelor şi orfanilor lor o soaite deamnă 
şi suportabilă. E frumos, că măcar acum se deşteaptă 
sentimentul carităţii frăteşti şi preojimea se declară 
a fi gata la orice jerifă, numai să asigure orfanilor 
şi văduvelor un traiu cinstit. Trebue lăsată preoțimea 
să-şi asigure orfanii şi văduvele cum va şti și ş 
crede mai bine, mai ales, că e gala să o facă prin 
contribuția sa. La administrarea şi controlul sumei | 

vărsate trebue să-i-se lase preoţimei un concurs cât 
de larg şi efectiv, ca să-şi învârtească şi fructifice 
banii cum va crede mai bine. De aceea proiectul 
lucrat de arhidiaconul-protopop Gheorghe Maior îl 
recomandăm spre serioasă studiare. 

Multe şi complicate sunt încă chestiunile ce vor 
veni în desbatere la Sinod. 

Preojţimea dă cuvenita atenţiune şi problemei 
şcolare şi cere cu insistență întoarcerea cu orice 
preţ la sistemul probat al școlilor primare parohiale, 
singurele apte a asigură creşterea morală şi religi- 
oasă a copiilor noştri. O problemă foarte gravă, în 
rezolvirea căreia ne lovim de resistenţa neclintită 
a acelor din fruntea şcolilor noasire, resistenţă care 
la oamenii actualului regim pare a îi ireductibilă. Dar 
pe noi nu ne poate opri aceasta în rezolvirea lucru: 
lui ce ni-se pare bun, singurul bun, pentru reli- 
gie şi pentru stat. De aceea, de vom susţinea cinci 
şcoli în toată eparhia, dar le vom susţinea. Depinde dela 
abilitatea preoților, ca să poată convinge poporul 
despre necesitatea acestor şcoli. Zrebue făcută po: 
sibilă funcționarea acestor şcoli cu orice preţ. 


O chestie arzătoare e şi înființarea unei şcoli 
de cântăreţi la centrul diecezei (curs de cantori), căci 

am ajuns că azi mâine nu va mai fi cine să cânte 
la strane. 

Nu e de desconsiderat nici ideia. eşită din a, 
dinţa districtului protopopesc al Luncii, că să se si. 
stemizeze un post de inspector diecezan, care să con: 
troleze cu interes, bunătate şi seriozitate, toată acti. 
vitatea spirituală, pastorală, şcolară şi administrativă 
a preotului, dând cu înţelepciune îndemnuri şi îndru: 
mări atât preoților câ! şi poporului. Cred că acest 
post îl şi avem în persoana preotului misionar, 

Regularea definitivă a problemei lecticalului şi 
a ștoalelor, izvoare de continuă nemulțumire, agitaţie 
şi primejdie, trebue să se facă cu multă chibzuinţă, 
înțelegere şi bunăvoință. 

Prin crearea unui fond de propagandă religioasă, 
din care să se acopere cheltuelile unor studii şi bro- 
şuri folositoare sufletelor, sinodul ar deschide un nou 
izvor de lumină şi întărire pentru credincioşii noştri. 


Aceste chestiuni, şi altele mari şi mici, va trebui 
să le rezolve sinodul nostru diecezan, dela care a- 
şteptăm o nouă epocă în viața diecezei noastre, azi 
mâine de 150 de ani. 


Păr. ALOIZIE L. TĂUTU. 





. Congresul profesorilor la iese. 


Deschis în luna lulie şi, din cauza mai mult sau 
mai puţin întemeiatei absenţe a unor competenţi, 
trăgănat până în Octomvrie, congresul profesorilor 
de teologie a fost un eveniment nou, dar îndreptăţit 
la noi. Căci precum în materie de instrucţie religi- 
oasă o Comisiune catihetică funcţionează pe lângă 
Corul nosiru episcopesc, sulevând acestuia soluţii şi 
propuneri potrivite în materie, tot astfel ne pare just, 
ca în chestii de reorganizare a învăţământului teo- 
logic, întru nimic mai inferior celui catihetic, reorga- 
nizare cerută sirideni de vremuri, să fie ascultate şi 
părerile şi propunerile acelora, cari din meserie se 
ocupă cu acest învățământ. Profesorii adunaţi la con- 
gres au dat o. înaltă dovadă de interesul şi devota- 
mentul cu adevărat apostolic, curat şi neprihănit, ce-l 
poartă acestei însemnate pârghii a vieţii noastre bi- 
sericeşti. Neîncrederea, unele neintemeiate temeri, sau 
poate chiar unele tacite contestări de competenţă, nu 
erau sentimentele de cari trebuia să împărtăşim o 
așa curată și desinteresată mişcare din sânul bisericii 
noastre. , 
Două probleme importante au format îndeosebi 
preocupările acestui congres: 

1, organizarea unifară în toate diecezele a în- 
„_ Vălământului teologic, atât cu privire la organele de 
ji. conducere, cât şi cu privire la materiile de învă- 

, țământ. 


2. compunerea şi editarea grabnică a tuluror 
manualelor de teologie necesare, în lipsa cărora su- 
fere atât de mult insirucţia teologică, ba chiar şi 
păstorirea sufletelor, unde manualele servesc drept 
îndreptare prețioasă. 

Organizarea unitară a învăţămâniului teologic 
s'a încercat să se fixeze într'un regulament unitar, a 
cărui desbatere şi votare a reușit numai în parte, 
conjinând el și acum lacune simţitoare în ceace pri- 
veşte, îndeosebi, programa de studii la teologii. De 
altfel principiile călăuzitoare ale noului proiect de re- 
gulament sunt următoarele: a) despărţirea adminisira- 
livă a Academiilor de teologie de seminariile teolo- 
gice propriu zise; b) desvoltarea teologiilor dela si- 
stemul bienal, păgubitor învățământului teologic, la 
patru cursuri complete şi independente; lucru ce re- 
clamă înmulţirea catedrelor, peniruca să înceteze a- 
nomalia ca un profesor să predea două specialităţi; 
c) bacalaureat al liceului clasic pentru auditori, şi e- 
xamen diferenţial pentru cei cu alte pregătiri, d) trece» 
rea profesorilor la fondul de penzii al statului, 

Dintre acestea, în unele puncte, s'a ajuns numai 
la compromise destul de vagi, cari n'au avut darul de-a 
întruni votul tuturor profesorilor prezenţi, neputându-se 
întroduce toate aceste reforme deodată pretutindeni. 

Ceeace priveşte compunerea manualelor de teo: 
logie, este, poate, unicul rezultat real, la care sa a: 


! 

juns prin aceasta consfătuire a profesorilor. Scrierea 
manualelor trebuincioase s'a încredinţat persoanelor 
celor mai competente. Intr'altele, |. P. S. Metropolitul 
Vasile Suciu al Blajului va fi rugat, ca după prelu- 
crările necesare, să binevoiască a-şi scoate în a II. 
ediţie valorosul său manual de dogmatică funde men: 
tală şi specială; Rvs. canonic Dr. lon Coltor a dat 
la tipar vol. 2 din teologia morală: despre porunci, 
având să-l lucreze şi pe al 3-lea: despre sacramente. 
Savantalui istorician dr Zenovie Pâclişanu, director 
general în Ministerul cultelor şi al artelor i-s'a în- 
credinţat scrierea manualului de istoria bisericii ro- 
mâneşti, iar profesorului lon Georgescu cel al isto- 
riei bis. universale. 

Canonicul Dr Felician Bran dela Lugoj s'a an- 
gajat să scoată manualul de drept canonic; scrierea 
manualelor de îilozofie, socioliogie şi pedagogie 
creştină s'a încredinţat unor persoane competente ca 
dr. Nicolae Flueraş (Oradea), dr. Titus Malsiu şi 
prof. Vasile Pop (Gherla). Grija conscrierii şi edi- 


tării + unui Misu! de irolngie iilor a minevali 





a-o lua asupra sa P. S. Sa preşedintele congresului, 
Dr. Valeriu Traian Frențiu, episcop al Orăzii. Studiile 
biblice le vor provedea cu manuale corespunză- 
toare profesorii dr. Gr. Strâmbu (Gherla), Gheorghe 
Barna (Oradea) şi Dr. Aug. Popa (Blaj). Specialistului 
prof. Fr. Hubic i-s'a dat încredințarea să facă studii 
pregătitoare şi propuneri cu privire la modalităţile 
unificării muzicei bisericeşti. Toate rezultate de mare 
valoare. 

Ca un elogiu binemeritat trebue să înregistrăm 
gestul cu adevărat marinimos şi arhieresc al P. S$, 
Sale Episcopului Orăzii Dr. . Valeriu Traian Frențiu, 
de a edila pe spese proprii toate manualele pre- 
gătite de profesorii lipsiţi de mijloacele necesare, în- 
datăce acelea vor fi gata de tipar. 

Sperăm că aceste conferințe ale profesorilor de 
teologie vor deveni instituţii sistemalice, anuale, la noi, 
unde profesorii vor putea să-și comunice între sine 
părerile proprii spre binele şi folosul lor şi-al insti- 
tuției căreia servesc, 

RAU Oe: 





Pe ce se razimă 


primatul de jurisdicție al episcopului dela Roma. 
II. Primatul Papilor în istorie. | 


Veacul al doilea. 
(Urmare.) 

Originea romană echivala cu originea apostolică.!) 

Despre scrisoarea lui Clement ştim, că în bise: 
rica din Corint, şi în alte biserici ale Orientului, se 
citea Dumineca la s. Liturghie, tocmai ca scrisorile 
apostolice ale Noului Testament. 

Tot la fel se făcea şi cu epistola lui Soter 
(166—175) scrisă lui Dionisie de Corint. 2) 

Constiluţiile apostolilor, nişte compilaţii din 
veacul IV—V, biserica orientală le ţine şi azi în mare 
vază, deoarece le refereşte la Climente (cărţile 1—7) 
şi la Ipolit (c. 8). Deci, de aceea au vază, pentru 
că-s romane, 

Pseudoclementinele încă sun! nişte ficțiuni ori- 
entale de prin jum. a doua a veacului III, sau încep. 
v, IV, încunjurate cu aureola autorităţii celor dintâi 
Papi: s. Petru şi Clement. Dealtfel toate falșificările 
veacurilor întâi se făceau în numele Romei, voind 
falşificatorii sectari, ca astfel să dea autoritate nebu- 
niilor lor.?) Intratâta era de mare vaza şi autoritatea 
Bisericii romane în veacul [| şi lil! Şi cu toate acestea 
mai sunt oameni de rea credință, cari neagă un lucru 
atât de şiiut. 

4. Policarp ep. Smirnei la Roma 
| In a doua jumătate a veacului Il Biserica e 


i) Vezi Duchesne: Eglises separtes p. î30. 
% v. Euseb H. E, IV, 23, 1. 
3) cf. D'Herbigny, o. c. Il. p. 152. 4. 


agitată de o mare ceartă: de cearta asupra datei 
Paştilor. Deja cu mult înainte de isbucnirea acestei 
certe sub Papa Victor (189-—199), Policarp, marele 
episcop al Smirnei, învățăcelul imediat al s.lui loan 
Evanghelistul, veni la Roma pe timpul Papei. Anicer 
(154—166), deşi el mai bălrân şi mai aproape de 
apostoli, — ca să se pună cu el de acord asupra 
datei când era să se fină Paştile, Această încercare 
a lui Policarp e o dovadă cât de respectată era 
tradiția bisericii romane. E caracteristic, că Anicet, 
deşi din Siria, ca şi Policarp, nu cedează tradi- 
ției primite dela s. loan şi în uz în Siria, ci preferă 
tradiţia locală a bisericii romane, simțindu-se chiar 
îndreptăţii a putea ameninţă cu excomunicare pe 
cei ce n'ar voi să se conformeze uzului roman. !). 


5. Martirii din Lyon. 


Semn al recunoaşterii primatului papal e şi in- 
tervenţia martirilor lionezi la Papa Elefterie (177), ca 
să intervină numai decât cu autoritatea lui apostolică 
să se pună capet ereziei monteniste abia incepule în 
Frigia şi Asia, tapt relatat nouă de Eusebie (H. E. 
V. 3, 4). Deci credinţa bisericii la 177 era, că Papa 
are drept să intervină în chestii de credință ca su- 
perior în provincii ca Frigia şi Asia, ceace e egal cu 
o admitere a unui primat de jurisdicție. 





') Vezi Eusebie H. E. V, 24, 16 sq. 

6. Ereticii la Roma, 

Avem ştire dela Eusebie şi s. Epifanie, că mulţi 
eretici au alergat în veacurile întâi la Roma pentruca 
să provoace judecata Papei în chestia ortodoxiei lor; 
între cari Cerdon (la 140, lreneu |, 27), Marcelina sub 
Anicet, Marcia, Marcion, Valentin, Theodot Byz, Praxea, 
Montaniștii etc. Fapt ce nici nu trebue comental.!) 


7. Averchie de leropol despre Roma. 


Precum veneau ereficii, tot aşa veneau și orto- 
docșii catolici să vadă Roma şi să se convingă despre 
unitatea credinței în Biserica lui Hristos, unilate al 
cărei centru era Roma. Am văzut pe venerabilul Poli- 
carp (c. 154) venind la Roma. Mai avem ştire despre 
Egesip din Palestina, care veni la Roma la 160, unde 
şi făcu catalogul Papilor începând dela Petru; s. /re- 
neu veni odată din Asia, apoi din Lyon ; s. lustin filozoful- 
martir (4166) veni de două ori la Roma; și Taţian 
veni caşi catolic, Rodon (la 180), asemenea; s. Ignatie 
la 107, unde şi muri. 

O personalitate interesantă, între cei ce veniră 
să admire Biserica Romei, e Averchie, episcop de 
leropol, care la anul 186 lasă, ca după moarte să i-se 
pună un epitaf, concipiat decătre dânsul, în care ne 
vorbeşte despre strălucirea bisericei romane. 

„Averchie mă cheamă, învățăcel sunt eu sfân- 

[tului Păstor, 

Celui ce paşte oije pe munţi şi în câmpii, 

Cel cu ochii cei mari cari privesc în jur, 

Acesta mă învăţă ştiinţa vieţii sfinte, 

Acesta mă trimise la Roma,ca să văd (Biserica 

|romană), 

Cetatea cea regească şi Regina ei, 

Cea cu aur îmbrăcaiă, 

Ceeace are a ei încălțăminte, 

Cu aur scump împodobite, 

Văzui şi popor distins (creştinii din Roma), 

„Cei ce au sigilui în ocbii tuturora“. 

Mai merse Averchie şi în Siria, Africa, etc, dar 
nicăiri nu zice, că a văzut pe „Regina“ cea stră- 
luciiă. In ochii lui Averchie, orientalul, biserica Ro- 
mei la anul 180 e o Regină între biserici, cum e, 
şi azi. 


8. S. Ireneu și primalul Bisericii romane. 


Unul dinire cei mai tipici mărturisitori ai pri- 
matului de adevărată jurisdicție al episcopilor din 
Roma peste biserica întreagă, e s. Jreneu, episcop 
în Lyonul Franţei de astăzi, carele a trăit între anii 
140—202. S. lreneu îşi trage originea din Asia 
mică, unde-şi petrecu tinereţea, la Smirna, în socie- 
tatea s„lui Policarp, învăţăcelul imediat al s.lui 
loan Evanghelistul şi în mijlocul „presbiterilor cari, 
ca şi Policarp, au vorbit cu S, loan și cu celelalte 
mărturii ale Dlui“, La anul 155 vine la Roma, unde 





1) v, Epif, Haeres 42. n 2. Tertuli, Prax. 4. 


ascultă învăţăturile s.-lui lustin filosolul, iar la 477 
e făcut episcop în Lyon. Astfel, că lreneu în scrie. 
rile sale ni se înfăţişează ca o măriurie nu numai 
a Apusului, ci şi a Răsăritului, 

Or, ce învaţă s. lreneu ? In,ăţăturile lui sunt multe 
şi de multe feluri; despre apostoli, despre învăţăceii lor 
imediaţi, pe cari î-i numeşte „presbiteri“, despre evan- 
ghelii şcl. Cea mai aprigă luptă o duce însă împotriva 
erelicilor de pe timpul său,” gnosticii şi alţii, cari încer- 
cau să falșifice învăţătura genuină creștinească. lreneu 
scrie o carte puternică împotriva lor „Adversus haere 
ses“. În această carte dovedeşte, care e religia cea 
adevărată a lui Isus. Intr'altele spune, că D-l Hris- 
tos a adus religia cea adevărată a lui D-zeu în 
lume, pe care trebue s'o urmeze toţi oamenii. El, 
după ce s'a înălțat la cer a lăsat religia lui so ră- 
spândească apostolii, cari au şi răspândito, dar şi 
ei, oameni fiind, au murit şi au lăsat opera mare 
a răspândirii creştinismului învăţăceilor, Aceştia au 
răspândit religia cea adevărată a lui Hristos în 
toate ţările. Toate ţările, Germania, Hispania, Gallia, 
Hibernia, Celjii, Orientul, Egiptul, Lybia, etc. foate 
cred la fel. Biserica lui Hristos e ca o singură casă 
pe tot rotogolul pământului, în care locuiesc cre- 
ştinii având toţi aceiaşi credinţă, aceiaşi învăţătură. 

Cum ne putem noi convinge deci unde se află 
învăţătura cea genuină alui Hristos, se întreabă Ire- 
neu? Respunde: așa că vom cerca-o la bisericile în- 
temeiate decătre apostoli, la Smyrna, la Efes, la Co- 
rint, la Roma etc. In acestea biserici au predicat în- 
şişi ss. apostoli, aici au pus ei oameni pe cari i-au ia- 
struit ei, şi cărora le-a lăsat toată învăţătura cre- 
ştinească. Succesiunea regulată şi neîntreruptă a e- 
piscopilor în aceste biserici este chezășia cea mai 
sigură, că în ele s'a păstrat învăfătura cea genuină 
creștină nefalşificată. 

„Dar, zice s. lreneu cuvânt de cuvânt, deoarece 
e prea lung, ca să enumărăm în această carte suc- 
cesiunile tuturor bisericilor, e de ajuns, să arălăm, 
cum a ajuns prin succesiunea episcopilor săi, până 
la noi, tradifiunea ce-a primit-o dela apostoli, şi cre- 
dința ce-a vestit-o oamenilor, cea mai mare, cea 
mai veche și futuror cunoscuta, de către cei do: 
prealăudați Apostoli, Petru şi Pavel, întemeiata Bi: 
serică a Romei, peniruca să-i putem combate pe 
foți aceia, cari oricum, fie prin plăcere de sine, sau 
prin mărire deșariă, fie prin orbie sau răutate, învață 
altfel de cum trebue. Căci cu această biserică trebue 
să fie de acord toate bisericile, adică credincioșii de 
pretutindenea, pentru principalitatea ei mai mare, 
ca şi cu una, în care prin aceşti unsprezece (Papi), 
s'a păstrat mai bine tradiția cea dela Apostoli. 
Căci întemeiând şi orânduind fericiții Apostoli bise- 
rica romană, au dat slujba episcopiei lui Linus, după 





1) cf. Adv.-haeres, 4, 10, 2, 

care a urmat Anaclet şi in locul al treilea dela A- 
postoli Clemente“ etc! . . . şi enumără lreneu succe- 
siunea episcopilor romani (de toţi unsprezece până 
la el), pentru ca să arate, că ea se întinde până le 
Apostoli. „Sed quoniam valde longuin est în hoc tali 
volumine omnium ecclesiarum ennumetare succes 
siones, maximae et antiquissimae et omnibus cognitae, 
a gloriosissimis duobus apostolis Petro et Paulo 
Romae fundatae et constilutae ecclesiae cam quam 
habet ab apostolis traditionem et enuntiatam ho- 
minibus fidem, per succesiones episcoporum per: 
venieniem  usque adnos indicantes, coniundimus 
omnes €eos, qui quoquo modo vel per sibi. pla- 
centia vel vansm  gloriam, vel per  caecilatem 
et malam sententiam, praeterquam oportet colli- 
gunt. Ad fhanc enim ecclesiam, propter po(ten) 
liorem principalitatem, necesse est omnem conve- 
nire ecclesiam, hoc est, eos qui sunt undigue fideles 
in qua semper ab episcopis qui sunt undecim!) con: 
servata est ea quae est ab apostolis traditio 
Fundantes igitur et instruentes beati apostoli eccle: 
siam, Lino episcopatum 'adminicirandae ecclesiae tra- 
diderunt ... Succedit ei autem Anacletus; post eum 
tertio loco ab apostolis episcopatum sortitur Cle- 
mens, qui et vidit ipsos apostolos, etc... . 


Or, acesi tex! este clar pentru oricine: Jreneu, 
un părinte de origine orientală, actualminte episcop 
în Apus, care reprezintă deci tradiţia înfregei biserici 
din veacu! alldoilea. — vede în Biserica din Roma 
biserica „cea mai mare, cea mai veche“, biserica 
ce are „principalilate mai mare“, cu care irebue să 
fie de acord în credință toate bisericile de pe su- 
prafața pământului?), care deci singură e măsura 
crediefei, regula după care se judecă îoți hereticii 
și schimaticii. E de ajuns să nu fii în concordanță 
cu biserica Rome: în credință, pentruca să fii eretic 
sau schsismalic. Aceasta prerogativă a bisericii ro- 
mane vom mai vedea:o accentuată în decursul isto- 
riei mai de multe ori. Şi pe vremea certuriior ariane 
din veacul al patrulea, semnul adevăratei ortodoxii 
era să fii în legătură şi comuniune cu biserica Ro- 
mei, iar lipsa acestei legături era semnul ereziei, 
după cum vom vedea mai la vale. 

Puterea demonstrativă a acestui text este atât de 
mare, încât n'o neagă nici protestanții, nici ortodocşii. 


1) Aceasta lectură propusă de d, d'Herbigny în Rev, 
Bened. lanuarie 1910 t. 27. p. 103—198 e admisă azi de toţi ca 
foarte critică și logică, în loc de „his qui sunt undique“ 

>) D. Dr. Lazarescu „Legea Românească“ No. !4p. 4 
col. Il. încearcă să infirme puterea textului lui lreneu când zice: 
„Convingerea că în bis. din Roma ca singura biserică apostolică 
din Apus (sic!) s'a păstrat tradiția apostolică într'o formă mai 
curată decât în toate celelalte biserici apusene (sic!!) Pa făcut 
pe lreneu episcopul de Lyon să scrie (Adv. hares,) atât de mult 
citatele sale cuvinte“ etc, — când tot omul vede,că Ireneu 
vorbeşte de bisericile de pretutindenea. Dar vezi bine când tex- 
tul te bate mai decât să-l perverteşti. 

Ei încă admit că lreneu, de fapt, dă bisericii romane 
o importanță mare; pe ea o face regula credinţi şi a 
ortodoxiei, Dar oitodocșii şi protestanții se întreabă 
mai de poarte: de ce trebue să se unească, după 
lrenev, în credință toste bisericile din lume cu cea 
din Roma? De ce dă lreneu în chestii de credinţă 
bisericii romane o importanță atât de covârşitoare? 
Am văzut ce  respunde la aceasta întrebare un or- 
todox: că era singura biserică apostolică înteme- 
iată de ucenici de-ai apostolilor (sic !) din Apus şi avea 
o situație politică privilegială.!) lar Harnack, care încă 
perverteşte adevărul unde e vorba să cedeze ceva 
catolicilor, — zice, că era financiar foarte important 
să comunici cu biserica romană, pent:ucă primeai 
ajutoare dela ea2) 

Or, amândouă aceste explicaţii stau în vădită 
conirazicere cu textul. Mai întăi, s. lreneu nu amin- 
teşte nimic despre astfel de motve ale întăietăjii ro- 
mane, ci el vorbeşte de motie de ordin religios, pre- 
cum ne arată însuş textul. Vă rog să cetiji: „Cea 
mai mare, cea mai veche, de toți cunoscuta, de cei 
doi preamăriți apostoli Petru şi Pavel întemeiata bi- 
serică a Romei“ ... lată deci dece are biserica Ro- 
mei principalitate mai mare: pentrucă e întemeiată 
de cei mai mari doi aposioli Petru şi Pavel, dintre 
cari cel dintâi a primit dela Hristos să fie capul bi- 
sericii şi să întărească pe frații săi în credință, 
iară celelalt a ostenit mai mult pentru Hristos şi pen- 
tru biserică. De când există Roma papală şi Bise- 
rica lui Hristos, Pupii dela Roma nu şiau revendi- 
cat niciodată dreptul lor de primaţi pe alte motive, 
decât pe acesta: că sunt urmaşii s.-lui Petru şi Pa- 
vel, (şi îndeosebi alui Petru cel infalibil), — aşa după 
cum zice şi sf. lreneu. 

De altiel, prost a mai trebuit să fie şi bietul s. 
lreneu, dacă a pus e! măsura credinfei și-a orlo- 
doxiei înir'o biserică „întemeiată numai de ucenici 
de ai apostolilor (sic!) şi întărită de Apostoli“), 
unica de felul acesta în Apus, când în Răsărit a- 
vea o sumedenie de biserici renumite, și de totului apo- 
stolice, ca ceiej:din Corinţ, Jerusalim, Efes, Antiohia, 
Galaţia, Tessalonica etc., ete. Cum de i-a trăznit să-i 
dea tocmai celei din Roma o atare întâietate ? 

„Imprejurările politice şi culturale exirem de fa: 
vorabile în cari sa aflat în anumife (cari?) tim- 
puri Roma în comparaţie cu celelalte oraşe din în- 
treg imoerivl roman“! — zice ortodoxul,î) 

Or, pentru ce'ce cunoaşte cât de puțin istoria 
începuturilor creștinismului, e lucru cunoscut, că din 
aceste motive creştinii cei dintâi nu dădeau nimic pe 
Roma. Ca centru al unei organizaţii administrative 
foarte perfecte, era considerată de căire creştini ca 


3) Dr. Lazarescu, îbid. 

*) cf, Harnack: Dogmengeschichte p. 446, 
5) Lazarescu, |. c. 

4) Lazarescu, ibidem. 

un loc foarte potrivit ca punct de plecare al evan: 
ghelizării unei mare părți a omenirei şi ca centru 
a fiitoarei organizaţii creştine internaţionale, dar ca 
centru religios şi cultural, era urîră de către creştinii 
cei dintâi, era socotită ca locuința Mamonei, ca Ba: 
bylonul corupţiei şi a tuturor imoralităţilor, ca locul 
de junghiare a mii de vieţi creştine, după cum a- 
pare din Apocalipsa s.lui loan şi din scrierile pri- 
milor apologeţi creștini. Cum şi putea visă cineva, 
omenește vorbind, ca Roma focarul tuturor pri- 
gonirilor creştine, locul de reşedinţă al împărsţilor 
prigonitori înversunaţi ai creştinismului, consideraţi 
de către creștini ca anticriști (d. ex. Nero şi alţii), 
să devie centrul doctrinar al religiunei creştine ? 

De totului de altă natură e molivul ce-a hără- 
zit Romei un rol aşa excepțional, de-a fi centrul de 
stăpân're și conducere al creştinismului universal, 
Roma, dacă avea titlu şi şanse să se ridice la ran- 
gul de capul şi conducătoare creştinătăţii, era pentru 
faptul petrecerii şi morții sfântului Petru, a verhovni- 
cului apostolilor în ea. Atât. 

Adevăr ce oameni laici, — poate pentrucă 
sunt laici,!) — lau recunoscut cu sinceritate. 

Deci orientaliii n'au nici un motiv să nu recu- 
noască valoarea unui eşa vechiu document în favo- 
rul papalității, cum e mărturia sî.lui lreneu. Dar să 
vedem alte fapte şi mai grăitoare. 


9. Rolul Papei Victor în controversa pascală. 


Ua fapt important de pe la sfârşitul veacului 
doi (191) ne pune în deplină lumină puterea jurisdic- 
țională a Papei dela Roma peste biserica întreagă. 
— E vorbă de contraversa pascală. 

Dela începutul creștinismului existau două obi- 
ceiuri cu privire la data Paştilor: bis&ricile Asiei 
mici (Efes, Laodicea, lerapol, Sardes şcl.), răzimate 
pe autoritatea s.lui loan Evangelistul, care episcopi 
şi muri în Efes, sărbătoriau Paştile în ziua de 14 
Nisan, împreună cu Evreii, ori pe care zi a săptă- 
mănii să fi căzut aceea; (deaceea se numesc 
quartodecimani); pentru ei Pașştile erau sărbătoarea 
morții lui Isus Hristos pe cruce. La Roma şi în re- 
stul Bisericii creștine (Syria, Palestina, Egipt, chiar şi 
în Edessa, şi în întreg Apusul) Paşiile se ţineau în 
prima Duminecă ce urmă după ziua de 14 Nisan; 
aici prin Paşti se sărbătorea învierea Dlui din morţi. 
Tendinţa de-a fi una în credinţă şi în disciplină era 
cu mult mai pronunţată în Biserica din veacul al doi- 
lea, decât să se tolereze o astfel de deosebire. De 
aceea şi vedem venind pe-la 155 pe venerabilul epi- 
scop al Smirnei, Policarp, la Roma, pentru ca să se 
pună de acord asupra datei celebrării Paştilor cu 
Papa Anicet. Această vizită însă nu avu nici un re- 
zultat, căci ambii episcopi se provocau la originea 


3) cf. interesantele expuneri ale _lui Jean Carcre despre 
„eternitatea Romei“ în „Le Pape“. 


.en6seos). 

apostolică a obiceiului lor: Policarp la a lui loan, 
Anicet la a principilor apostolilor Petru şi Pavel. La 
anul 167 biserica din Laodicea (Asia) e provocată, 
probabil de Roma, idar nu se ştie între în ce împrejurări, 
să părăsească obiceiul de-a serba Paştile la 44 
Nisan, Doi episcopi din aceeaş provincie biseri. 
cească, Apolinarie de lerapol şi Meliton de Sardes, 
intervin şi apără obiceiul quartodeciman. Dar la a: 
nul 191 Papa Victor dela Roma intră în chestiune, 
cu toată autoritaiea sa apostolică. El scrie episco- 
pului principal din provincia Asiei, lui Policrat al 
Efezului, o scrisoare, în care-i ordonează să con: 
voace în sinod pe loţi episcopii Asiei şi să se ală- 
ture şi ei la obiceiul general de-a serba Paștile Du- 
mineca. Avem scrisoarea venerabilului episcop de 
Efes căte Victor, în care provocându-sela persoane, 
ca Filip apostolul și fetele lui, cari trăiră în virgini- 
iate, la s. loan Evanghelistul, care se culcă pe sâ- 
nul D lui, toţi îmmormântaţi în Efes; la Policarp e: 
piscop şi martir, la Frascas episcop şi martir, în: 
gropaţi la Smirna; la Sagaris episcop-martir îngro- 
pat la Laodicea; la fericiţii Papirius şi Meliton de 
Sardes, precum și la părerea „tuturor episcopilor pe 
cari la porunca voastră i-am adunat în sinod şi a 
căror număr e foarte mare“, —— nu vrea în butul nici 
unei ameninţăsi să se alăture obiceiului general de-a 
serba Paştile Dumineca.. 

Tot în aceiaş vreme Papa Victor scrie şi celorlalţi 
episcopi ai Bisericii, pentruca ținând sinoade 
să se declare asupra Paştilor. Aceştia fofi răspund 
alăturându-se obiceiului dumineca]. Avem răspunsurile 
bisericilor din Pont, Osroă, Galie, Corint, Palestina 
(lerusalim, Cesarea, Tir ctc.) afirmând uzanţa gene- 
rală. De aceea Papa Victor, văzânduii numai pe 
Asiaţi refractari, în virtutea puterii lui apostolice a- 
nunţă tuturor bisericilor din lume,!) că pe Asiaţi 
i-a scos din sânul Bisericii universale (apo tis kinis 
Totodată roagă pe episcopii universului 
catolie să ia aceasta la cunoştinţă şi să se alăture 
sentinței lui. Episcopii nu ţinură de oportun aceasta 
excomunicare, de aceea îl îndeamnă pe Victor la 
blândeţe, îndeosebi lreneu, episcop de Lyon, care 
în epistoala sa către Victor spune, că neobservarea 
Paştilor la aceiaş dată, nu e o chestiune pentru cere 
să se îndepărteze cineva dela dragostea comună. 
Roma arătându-şi autorilatea, nu mai insistă asupra 
sancţiunii. Ceace ştim însă e, că pe vremea con- 
ciliului ecumenic din Nicea (325), toată Biserica 
creştină ţine obiceiul bisericii romane, condamnând 
ca eretici pe gquartodecimani. 

Or, ce ne spun nouă aceste fapte? Papa dela 
Roma la a. 190 are putere să îndrume pe toți epi- 
scopii din lume să adune săbor, cari se supun cu 
toţii, chiar şi cei ce nu sunt de acord cu el în ches: 


1) Vezi Euseb. H, E. 5, 24 sq. 

nere şi aderă credinţii lui; el excomunică pe re- 
fractari, nu dela uniunea cu Roma, cum preabine 
remarcă d. Harnack, ci dela uniunea bisericii întregi 
(apo tis kinis enoseos!). Ceialalţi episcopi, (lreneu) 
nu-i contestă dreptul de-a face aceasta, dar nu ţin 
lucrul de necesar. Faptele grăiesc destul de evident. 

Insuş Harnack zice;“ Wie hătte Viktor ein solches 
Edikt wagen kânnen... wenn es nicht feststand und 
anerkannt war, dass in den en/scheidenden Fragen 
des Glaubens die Bedingungen der „kini henosis“ 
zu bestimmen, vorziiglich der rGmischen Kirche zu- 
komme ?... wenn er als rGmischer Bischof nicht in 
besonderen Sinn als Wăchter der kini enosis aner- 
kannt gewesen wăre“2). lar despre replicarea lu- 
lreneu zice tot acelaş Harnack: „Auch Irenăus scheint 
nicht das Verfahren des Viktor als solches, sondern 
dass Verfahren in diesem Fall zu beanstanden“.?) A- 
dică: „Cum ar fi cutezat Victor să dea un atare e- 
dict, dacă atunci nu era recunoscut de toată lumea, 
că a stabili în chestii hotărâtoare de credinţă condi- 
țiunile comuniunii universale se ţinea îndeosebi de 
Biserica Romană?... dacă el ca episcop al Romei 
n'ar fi fost recunoscut în chip deosebit ca păzitorul 
uniunii universale? lar despre lreneu: „lreneu chiar 
pare a excepţiona nu procedura ca atare, ci proce- 
dura în cazul de față“. 

lar Renan tot în legătură cu edictul lui Victor 
zise: „La papaute 6l6 nee et bien n6e“. Deci la a- 
anul 190! Noi încă nu avem ce să mai adaugem,ci 
numai constatarea, că papalitatea s'a născut odată cu 
creştinismul şi cu Biserica şi a o şterge înseamnă 
a şterge creştinismul, al cărui parte esenţială e. Hri- 
stos l-a pus pe Papă, deci noi trebue să-l recunoaştem, 

Prin aceste am terminat argumentele doveditoare 
a unui primat de adevărată jurisdicție peste Biserica 
întreagă a Papilor dela Roma scoase din veacul al 
II-lea. Mai voim să amintim numai, că în veacul al 
doilea acele învățături și persoane se -soeoteau a fi 
condamnate şi eretice, pe cari le condamna Roma; 
şi orice abatere se făcea în învăţătura creştină, scau- 
nul de recurs era Roma, după cum ne dovedește 
cazul Montanismului osândit de Elefterie la 177 în 
persoana lui Praxeas, şi alui Țheodotion de Bizant 
osândit decătre Papa Victor la anul 190.) 

Deci pe dreptul conclude Harnack: „Am Ân- 
fang des 3-n lahrhunderts wurde in Rom der Mass: 
stab der apostotolischen Glaubensregel lăngst mit 
voller.  Sicherheit gehandhabt“ „Lăngst,“ de mult, 
chiar dela început.) | 

Evenimentele veacurilor următoare ne vor do: 
vedi acelaş lucru cu vârf şi până la evidenţă. 

(Va urma.) 


Vezi Harnack, Dogmengesch, 1. p. 489. 
Harnack, ibid, p. 448. 
: ibid. nota 3. cf. D'Herbigny, o, c.p. il n... 
Euseb H. E. 5, 3, s; 5, 288.6. 
Harnack, Î, c. p. 441 n. 

Mare eveniment reli- 
gios. In 1927 se împlinesc 150 de ani 
dela înfiinţarea diecezei noastre de Ora- 
dea-Mare. Acest eveniment de o capitală 
importanţă pentru istoria neamului nostru 
va trebui sărbătorit cu fastul cuvenit. Se 
fac deja pregătiri pentru alcătuirea unui 
Comitet aranjator din tot ce are dieceza 
noastră mai bun. Va fi sărbătoarea ro- 
mânismului întreg. Să ne pregătim! 


— Predici. 18 cor. CI. Dr. Tăutu; 25. On. Aug. 
Cosma; 26 (Sân-Dumitru) Mon. Fr. Hubic; 1 Noem- 
II. Dr. lacob Radu. 


— In ziua de 6 Oct. dieceza noastră a fost 
onorată cu prezenţa profesorilor de teologie din toate 
4 diecezele. Dela Blaj: Rvs. şi CI., Mgr. Dr. Alexan: 
dru Russu, rector al Academiei teologice din Blaj; 
Mon. Gh. Fireza dela Lugoj; Cl. Dr. Gh. Bob şi dr. 
Titus Malaiu dela Gherla. Şedinţele au avut loc în 
palatul episcopesc sub prezidiul P. S. Sale Dr. Va- + 
leriu Tr. Frențiu. 


„_— La lași se serbează în ziua de 11 Oct. ani- 
versarea de 1600 ani dela întâiul sinod ecumenic din 
Nicea (325) prezidat de legaţii Papei Silvestru. La 
serbări ia parte şi familia regală cu toţi miniştrii țării. 
Sperăm că adăparea din trecutul bisericii ne va aduce 
mai în grabă la unire. 


—- La expoziția zootehnică din Timișoara M. Sa 
Regele în cuvântarea-l splendidă ce-a rostit-o a spus 
valoroasele cuvinte: „fără credință şi religie viafa 
omului este goală“. 


— Episcopal vetero-catolicilor (o sectă mică din 
Elveţia— Germania—Austria) d. losif Vilatte a trecut 
la catolicism în faţa nunţiului apostolic din Paris, Mgr, 
Cereiti. 


— Arhimandritul rus din Vilne Mozorov a tre 
cut la catolicism, 


— Clopote. Duminecă în 11 cor. după sf. Li- 
turghie s'a ţinut o adunare la şcoala normală diece- 
zană în scopul adunării unui fond pentru două clopote 
la catedrală. S'a instituit un comitet. Din însufieţirea 
celor prezenţi se poate vedea, că fondul necesar 
(500.000 Lei) se va aduna în curând. Rugăm şi pe 
aceasta cale pe toţi credincioşii noştri să con: 
tribue la colecta începută cu tot ce le stă în putinţă. 


— „Comunicatio in sacris*. In legătură cu un 
recent caz întâmplat la Oradea:Mare, în chestia partici- 
pării şcolarilor greco-catolici la serviciile divine orto- 
doxe (sfinţirea apei etc.), reproducem aci pentru publi- 
cul interesat principiile religiunii creştine catolice, cari 
regulează conştiinţele în această materie. In cartea actua- 

lului episcop de Lugoj Dr. Aiexandru Nicolescu intivalată; 
„Teologia morală“, vol. |, care esie aprobată ca ma- 
nual pentru ieologiile noasire unite, la pagina 390 
punct 17 se spune: „Da.ă asistența la slujbele siinte 
ale ereticilor [şi schisn:aticilor] e poruncită catoliciior 
de guvern, acestora nu li-e permis să se supună, [sufie- 
teşte] — presupunând că li-se ordană să participe la în- 
seș actele serviciului dumnezeesc, Astfel cra în imperiul 
rusesc, unde școlari!or, cari cercetau şcoliie publice, 
li-se impunea să primească an:fură, să se roage la- 
olaltă cu ceialalți, şi altele multe. De asemenea le-ar 
fi oprită participarea când aceasta li s'ar impune din 
ură față de credinţă sau ca o favorizare a seclei,. 
Cum e şi cazul de faţă. Comentarul între uncii 
|—] şi sublinierile sunt ale Redacţiei. 





IEI ENERENENE NEI SRENENENE NENE NENE EN ELENE 
BIBLIOGRAFIE. 
8% 


Cupărați cărticica de rugăciuni pentru soldați: Credința 
soldatului român de dr  luliu Florian, canonic metropolitan, 
fost preot în armată, Blaj, Tipogr. Semin. teol. Preţul? Ea cu- 
prinde foarte folositoare învățături şi rugăciuni pentru so!daţi 


TIPIC. 


da 83 8 

— 18 Octomvrie. Dumineca săpt. a IV d. In. Sf. Cruci 
(Dumineca a XIX-a d. Rus) și Sf. Ap. şi Ev. Luca. Vers 2. 

Sâmbătă la însărat pe 6, ale inv. 3 şi ale Si-lui 3. Mă- 
rire: Şi acum. dogm. versului. Inirat. Prohimenul zilei. Stihovna. 
înv. Mărirce-Şi acum. a Sf,-lui din Mineiv. Trop. înv. Mărire Sf.-lui 
y, 3. şi acuma Năc.v. 3, 

Duminecă la Mânecal. Trop. ca Sâmbătă. șel. ca de obi- 
ceiu ale Duminecii. Ev. înv. şi Luminăi, înv. a 7-a Catav.: Des- 


chide-voiu. 
La Sf. Liturghie Fericirile v. 2 Troy. înv. Mărire : Con: 


dacul Sf..lui Şi acum. a Nă:c. Ceace eşti folosit. Apostolul Dum. 
a XIX-a d. Rus. Evanghelia Dum. a Ill-a d. în Sf. Cruci scl. 

La Insărat (149 Octomvrie Sf, Prof. loil şi S. Mart. Mar) 
pe 6 cu Măr. Şi acum div Mineiu. Siihoavna cu Măr Şi acum 
din Ohtoih. Troo. Profetului v. 2. Mărire : Trop. Martrului ; Şi 
acum. a Născ. v. 4. Celei ce sa hrănit. 

— 25 Octomvrie, Dumineca sâpi. a V-a d. In.Sf. Cruci 
(Dum. XX-a d. Rus.) și Sf, Martir Marcian v 3. 

Sămbătă la Insărat pe 6, ale înv. 3 şi sle Sf.lui 5. Măr, 
Și acum, dogm. vers. Intrat Proh. zilei. Stihosna înv. Măr. Şi 
acum din Mineiu. Trop. înv, Mărire Trop. Martirii tăi... Şi 
acum a Născ. v. 4. Taina... 

Duminecă la Mânecat. Trop. ca Sâmbătă sșcl. ca de obi- 
celu ale înv. Ev. și Luminăt, înv. a 8-a Catav: Deschide-roiu. 

La Sf. Liturghie. Fericirile v. 3. Trop. înv. Măr. Cond. 
Sf.-lui Și acum. a Născ. Ceiace ești folosit Apost. Dum. a XX-a 
d. Rus. Ev. Dum. a Vl-a d. In. Sf. Cruci şcel. 

— La Însărat Luni 26 Octomvrie Sf. şi Marele Martir 


Dimitrie. 
Dum. La Insărat. pe 6 cu Măr. Şi acum. aie Si..lui. Intrat. 


Prohimen. Stiho+na cu Măr. Şi acum. ale Si.-lui. Trop. Sf-lui Mă- 
rire-Și acum. Trop. cuiremurului v. 8. 

Luni la Mânecal. Trop. ca Dum, şel toaie ale Si.-lui din 
Mineiu, Polileu cu Prip. din 26 Oct. Antif. v, 4. Ev. sărbătorii, 
Catav. Deschide-voiu. Luminăt. sărb. — şcl, 

La Sf. Liturghie. La Intrat, Măr. Şi vcum. a Născ. dela 
cânt a 3-a din Canonul sărb. dela Mânecat. Troo. Sf.-Ini Mărire 
ŞI acum Cond. cuiremurului, Apost. și Ev. sărbătorii (v. 26 
„Oct.) șel. 

La Insărat (27 Oct. Si. Mart. Nestor) pe 6 ale înv. v, ş 
de Luni seara din Ohtoih 3 si ale Sf.-lui 3. Măr. Şi acum din 
Mineiu. Siihoavna cu Măr. Ș: acum dia Ohloih. de Luni %, 3, 
Trop. Mari.-lvi Măr. Şi acum a Nâsc v. 4. de Luni seara. 

—- Misă. — 


Schițe de predici. 
% & 
— A) 18 Oct. Dum. săpt. IV. (XIX d. Rus.), 
Ev. Dum. săpt. III. Vezi schița B, din No. 19 al „Vesti- 
torului“, 


— B) 25 Oct, Dum. săpi. V. (XX. d, Rus.) 

Ev. Dum. VI. după In. Sf. Cruci, 

Tema: Căderea deasă în păcat. 

Motto: „ȘI Pa întimpinat (pe Isus) un bărbat... 
avea draci mulţi“ ,. . Luca 8, 27. 

introd. Omul în timpul călătoriei lui pământene e supu 
multor căderi în păcate. 

Tract: Felurimea ispitelor ce-l obsedează pe om, îl pune 
în situația de a fi în veşnică luptă cu diavolul. Dacă în această 
luptă isbuteşte diavolul să smulgă biruinţa, acela nu numai sin 
gur, ci leghioane îşi fac sălaş în sufletul omului şi muncesc, şi-a 
„alungă prin pustie“. 2) Chiar și omului care se crede mai 
mângăiat, mai bun, îi zice Domnul „Cei drept să ia aminte să 
nu cadă“ căci „diavolul umblă răcnind ca un leu căutând pe 
cine să inghită“. 

Inch, Şi noi fiind oştiți de a atâţia vrăjmaşi văzuţi şi 
nevăzuți să cerem mereu ca şi bărbatul dia care ieşiră dracii 
„ca Isus să fie lângă noi“. — floru — 


C) 26 Oct. S. Marele Mucenic Dimitrie, 


Temă: Pilda martirilor. 

Intr. Biserica e o instituție de origine supranaturală, cu 
scopul supranatural de-a asigura omului fericirea cea de veci, 
fericire ce-omul o tot caută dar mo găseşte pe pământ. Invă- 
țătura ei e supranaturală ca obiect, ca scop, ca fericire. De a- 
ceea e incomparabil mai prețioasă ca orice comoară pe pământ. 

Tr. Martirii. Aşa au înțeles-o martirii creştinismului, cari 
pentru învăţăturile lui au suferit până la moarte. Nu era co- 
moară pământească, care pentru ei să prețuiască mai mult ca 
învățăturile sfinte; nu era poruncă sau autoritate omeuească: 
care să-i oblige mai mult decât poruncile şi autoritatea bisericii“ 
De aceea de mau putut pleca voința tiranilor şi mai marilor 
lumii acesteia, şi-au plecat ei mai bine viața sub tirănia lor, 
decât să cedeze. 

II. Aplicare, Noi cum ţinem la adevărurile religiei noastra ? 
Cedăm uşor, suntem indiferenți? Să ascultăm ce zic preoţii 
noștri buni şi aceea să facem. Creștinii cel! dintâi au mers bu- 
curos alăturea de preoții lor în fați leilor în circuri şi malte pri- 
goane. Să ne alipim de preoţii nostri; să fim gata a suferi pentru 
religia noastră. Tăria în credință, suferința pentru credință, e 
mai bine răsplătită de Dzeu, decât ori care alta suferinţă, căci 
e apostoiat. Să nu ne temem bunurile vieţii acesteia, pentru 
cele neperitoare. 


POȘTA RED. ŞI ADM. 

— Abonamente achitate: Mgf. Alex, Ghera 60; Dr. Emil 
Coconeţi Carei-M, 120; dr. Pop Ştefan prof. Caransebeş 90; 
Of, par. Ardud 120; |. Sam. Ciceronescu 60; dr. Virgil Ciaclan 
adv. Or.-M 120; Alexandru Mureşan înv. Or.-M. 120; Senator 
Emil Bran Dragomirești 120; judecător loan Nagy Or.-M. 120; 
Grigorie Stino, teolog Or.-M. 60; Iancu Clara Or-M. 120, pa- 

rohia Borozăl 60 Lei. 

